jkorsvik/nowiki_second_scrape_merged huggingface dataset:
Tommaso Traetta

Tommaso Michele Francesco Saverio Traetta (1727–1779) var en italiensk komponist av den napolitanske skolen.


== Liv og virke ==
Fra 1738 til 1748 studerte han ved Conservatorio S. Maria di Loreto i Napoli under blant andre Francesco Durante. I 1751 fikk han en bestilling på en opera seria, og fikk suksess allerede med det første forsøket i genren. I 1758 ble han hoffkapellmester og musikklærer ved hoffet i Parma, som var et senter for tidens operareform. Traettas navn ble kjent over hele Europa og han fikk komposisjonsoppdrag fra Torino, Wien og Mannheim. Etter at hertug Filip av Parma døde, mistet operaen noe av sin finansielle støtte og i 1765 ble Traetta rektor ved Conservatorio dell'Ospedaletto i Venezia. Her skrev han kirkemusikk og noen operaer.
Fra 1768 var Traetta hoffkapellmester for tsarina Katarina II av Russland i St. Petersburg der han skrev operaen Antigona, som regnes som hans mest modne verk. Traetta vendte tilbake til Venezia i 1774 og døde  i 1779 som en vel ansett mann i byen.
Sønnen Filippo Traetta (født 8. januar 1777 i Venezia; død 9. januar 1854 i Philadelphia) var også komponist. I 1799 måtte han flykte, og emigrerte til USA. Han var i 1801 delaktig i grunnleggelsen av  American Conservatorio i Boston, den første musikkhøyskolen i USA.


== Verk i utvalg ==
Tommaso Traetta skrev over 40 operaer, blant andre Il Farnace  (Napoli , 1751), Ezio (Roma, 1754), Solimano (Parma, 1759), Enea nel Lazio (Torino, 1760), Sofonisba (Mannheim, 1762), Ifigenia in Tauride (Wien, 1763), Antigona (St. Petersburg, 1772) og Germondo (London, 1776).
Verklista omfatter dessuten oratorier, en messe, en stabat mater (1750), en Johannespasjon, såvel som symfonier og divertimenti.
I likhet med sin samtidige Niccolò Jommelli ble Traetta i blant betegnet som «den italienske Gluck». Traetta forsøkte å knytte ariene inn i operaenes dramatiske forløp og løse opp den klassiske seriaens stivnede form med lange rekker resitativ som driver handlingen framover avløst av (dramaturgisk) stillestående da capo-arier.


== Litteratur ==
Marco Russo, Tommaso Traetta: i Libretti della Riforma – Parma 1759–1761, Facoltà di Lettere di Trento, Trento 2005;
Marco Russo, Tommaso Traetta: Maestro di cappella napoletano, Edizioni S. Marco dei Giustiniani, Genova 2006.
Fabrizio Cassoni, Gianfranco Spada, Le Feste d'Imeneo, Tommaso Traetta a Parma, Traettiana, London 2010.


== Referanser ==


== Eksterne lenker ==
Webside viet Traetta
(de) Liste over sceneverk av Tommaso Traetta på grunnlag av MGG på Operone
(it) Søk etter operaer av Tommaso Traetta (oppslagsord i søkefeltet Autore: «Traetta Tommaso») i Corago-databasen ved Universitetet i Bologna
Operaverk og manuskripter av Tommaso Traetta i DFG-Opernprojekt
(en) Fritt tilgjengelige noter av Tommaso Traetta i International Music Score Library Project
Friidrett under Sommer-OL 1908 – Tresteg menn

Tresteg for menn var en av seks hoppøvelser i friidrett under Sommer-OL 1908 i London. Tjueto deltakere fra åtte nasjoner deltok i trestegkonkurransen som ble avviklet 25. juli 1908.


== Rekorder ==
Gjeldende rekorder før lekene i 1908:

(*) uoffisielt
Den olympiske rekorden ble forbedret tre ganger. Først satte Tim Ahearne ny olympisk rekord med 14,73 meter siden forbedret Garfield MacDonald rekorden til 14,76 og til slutt vant Ahearne med et hopp på 14,92 meter.


== Resultater ==
Alle deltakeren hoppet tre ganger og de tre beste etter de første tre omgangene fikk ytterligere tre hopp.


== Kilder ==
Official Report of the Games of the IV Olympiad (1908).
De Wael, Herman. Herman's Full Olympians: "Athletics 1908". Available electronically at Athletics 1908 Arkivert 27. september 2006 hos Wayback Machine..
Friidrett under Sommer-OL 1908 – Spydkast fristil menn

Spydkast, fristil for menn var en av seks kastøvelser i friidrett under Sommer-OL 1908 i London. Det var første og eneste gangen spydkast fristil var med på det olympiske programmet. Fristil innbar at det var lov til holde hvorsomhelst på spydet. Trettitre deltakere fra ni nasjoner deltok i spydkastkonkurransen i fri stil som ble avviklet 15. juli 1908. 


== Resultater ==
Eric Lemming satte ny verdens- og olympisk rekord med et kast på konvensjonell måte med 54,44 meter. 


== Kilder ==
Official Report of the Games of the IV Olympiad (1908).
De Wael, Herman. Herman's Full Olympians: "Athletics 1908". Available electronically at Athletics 1908 Arkivert 27. september 2006 hos Wayback Machine..
Projektiv identifikasjon

Projektiv identifikasjon er en av flere psykologiske  forsvarsmekanismer. Den er for psyken som immunforsvaret er for  kroppen. Den er typisk i personer med narsissistisk personlighetsforstyrrelse. 

I 1946 snakket Melanie Klein om «identifikasjon gjennom projeksjon». Fra 1952 benyttet hun begrepet «projektiv identifikasjon». I hennes formulering var dette en intrapsykisk prosess, en indre prosess i motsetning til en interpsykisk prosess, mellom personer. Det er en forsvarsmekanisme: Uakseptable deler av subjektets selv blir avspaltet og projisert over på objektet i et forsøk på å vinne kontroll over og dominere dette (Klein, 1946). Sagt på en annen måte dreier det seg om en form for narsissistisk sammensmeltning mellom «selvet» og «objektet». «Selvet» kan vi enkelt beskrive som vår egen bevisste og ubevisste opplevelse av hvem vi er, vår identitet og personlighet. Aspektet med å kontrollere objektet med deler av det projiserte selvet er tydelig i barnets fantasi om å ha almektige hjelpere som det styrer med magiske evner. (Olsen, 2002:620)
Ved projeksjon pålegges den andre den projiserendes adferd: "min aggresjon" blir "din aggresjon", "mine avtalebrudd" blir "dine avtalebrudd", "min manglende omsorgsevne" blir din "manglende omsorgsevne", "min manglende samarbeidsevne" blir "din manglende samarbeidsevne", "min skremmende adferd" blir "din skremmende adferd", og så videre.
             Eksempel:              "Du er aggressiv", "Du bryter avtaler",  "Du er sjalu".
Ved projektiv identifikasjon blirt også objektet pålagt subjektets adferd gjennom projeksjon: "subjektets aggresjon" blir "objektets aggresjon". Men fordi subjektet i tillegg oppfatter objektet som "aggressivt" gjennom projeksjon av egen adferd, vil subjektet identifisere seg med sin egen "aggresjon" som dermed rettferdiggjøres. Subjektet identifiserer seg med det projiserte materiale i objektet. I noen tilfeller manipuleres objektet til å fremvise en adferd lik det projiserte.
             Eksempel:              "Det er ikke rart at jeg er så sint, så aggressiv som du er"!
Friidrett under Sommer-OL 1908 – Diskoskast menn

Diskoskast for menn var en av seks kastøvelser i friidrett under Sommer-OL 1908 i London. Førtito deltakere fra elleve nasjoner deltok i diskoskastkonkurransen som ble avviklet 16. juli 1908. Martin Sheridan forsvarte sin olympiske tittel fra OL 1904 i St. Louis.


== Rekorder ==
Gjeldende rekorder før lekene i 1908:

(*) uoffisielt


== Resultater ==


== Kilder ==
Official Report of the Games of the IV Olympiad (1908).
De Wael, Herman. Herman's Full Olympians: "Athletics 1908".  Available electronically at Athletics 1908 Arkivert 27. september 2006 hos Wayback Machine..
Friidrett under Sommer-OL 1908 – Diskoskast gresk stil menn

Diskoskast gresk stil for menn var en av seks kastøvelser i friidrett under Sommer-OL 1908 i London. Diskoskast gresk stil var med for første og siste gang på det olympiske programmet, den var med som øvelse under Jubeleumslekene 1906 i Athen. Gresk stil innebar at utøverne sto på en opphøyd rektangulær plattform og utførte kastene. Tjuetre deltakere fra åtte nasjoner deltok i diskoskastkonkurransen i gresk stil som ble avviklet 18. juli 1908.


== Resultater ==


== Kilder ==
Official Report of the Games of the IV Olympiad (1908).
De Wael, Herman. Herman's Full Olympians: "Athletics 1908". Available electronically at Athletics 1908 Arkivert 27. september 2006 hos Wayback Machine..
Mes Aynak

Mes Aynak er et fjellområde i Afghanistans Logar-provins kjent for kobberforekomster og buddhistiske ruiner. Området ligger 40 km sørøst for Kabul, og her finnes verdens nest største kjente forekomst av kobber. Stedet har 400 statuer som forestiller Buddha, stupaer og et kloster (monastery complex). De buddhistiske ruinene skal etter planen ødelegges i desember 2012.


== Referanser ==
Roberts internasjonale lufthavn

Roberts internasjonale lufthavn (IATA: ROB, ICAO: GLRB) er en internasjonal lufthavn som betjener Liberias hovedstad Monrovia. Flyplassen er oppkalt etter Joseph Jenkins Roberts, Liberias første president. Flyplassen blei bygd av United States Air Force i forbindelse med andre verdenskrig i 1942. Som sivil flyplass blei den drifta av Pan American World Airways fram til 1985, og var deres primære flyplass i Afrika, og var stoppested for ruter mellom USA og andre afrikanske byer som Lagos, Abidjan, Nairobi og Johannesburg.


== Flyselskaper og destinasjoner ==


== Eksterne lenker ==
Flyplassinformasjon om GLRB hos World Aero Data
Kontinuitetsprinsippet

Kontinuitetsprinsippet er et rettsprinsipp i skatteretten hvor en skattyter trer inn i visse av en annen skattyters skatteposisjoner.
Eksempelvis gjelder kontinuitetsprinsippet ved arv eller gave av aksje. Her vil den overtagende skattyteren tre inn i givers / arvelaters skatteposisjoner, slik som aksjenes inngangsverdi, skjermingsgrunnlag, ubenyttet skjermingsfradrag osv.


== Se også ==
Diskontinuitetsprinsippet


== Referanser ==


== Eksterne lenker ==
(no) 4.2 Arv og gave - kontinuitetsprinsippet Skatteetaten
Friidrett under Sommer-OL 1908 – 100 meter menn

100 meter for menn var den korteste løpdistansen i friidrett under Sommer-OL 1908 i London. Femtini deltakere fra femten nasjoner deltok i sprintkonkurransen som ble avviklet over tre dager. 20- 22. juli 1908. Første dagen var det sytten forsøksheat der den beste fra hvert heat gikk videre til semifinalene 21. juli. Finalen ble vunnet av Reggie Walker fra Sør-Afrika.


== Rekorder ==
Gjeldende rekorder før lekene i 1908:

(*) uoffisielt
James Rector og Reggie Walker tangerte den olympiske rekorden.


== Resultater ==


=== Forsøksheat ===


==== Heat 1 ====


==== Heat 2 ====


==== Heat 3 ====


==== Heat 4 ====


==== Heat 5 ====


==== Heat 6 ====


==== Heat 7 ====


==== Heat 8 ====


==== Heat 9 ====


==== Heat 10 ====


==== Heat 11 ====


==== Heat 12 ====


==== Heat 13 ====


==== Heat 14 ====


==== Heat 15 ====


==== Heat 16 ====


==== Heat 17 ====


=== Semifinaler ===
Den beste fra hvert heat gikk videre til finalen


==== Semifinal 1 ====


==== Semifinal 2 ====


==== Semifinal 3 ====


==== Semifinal 4 ====


=== Final ===


== Kilder ==
Cook, Theodore Andrea (1908). The Fourth Olympiad, Being the Official Report. London: British Olympic Association. 
De Wael, Herman (2001). «Athletics 1908». Herman's Full Olympians. Besøkt 15. juli 2006.  Arkivert 27. september 2006 hos Wayback Machine.
Wudarski, Pawel (1999). «Wyniki Igrzysk Olimpijskich». Arkivert fra originalen 14. juni 2006. Besøkt 15. juli 2006.  Arkivert 16. februar 2009 hos Wayback Machine. Mal:Pl icon
Globalinntektsprinsippet

Globalinntektsprinsippet er et rettsprinsipp i skatteretten som innebærer at en skattyter bosatt i et land er skattepliktig til landet for hele sin formue eller inntekt uavhengig av om den er plassert i landet eller ikke.Prinsippet kan føre til dobbeltbeskatning ved at en formue eller inntekt beskattes i flere land. Problemet kan løses gjennom skatteavtaler mellom de forskjellige land.


== Se også ==
Kildeprinsippet


== Referanser ==
Da capo-arie

Da capo-arie er en arie satt sammen av to tydelig kontrasterende deler på formen ABA. Etter B-delen ble A-delen sunget da capo med utbroderinger og improvisasjoner. For tidens sangsolister var evne til å improvisere en forutsetning for å utøve faget.
Med blant andre Claudio Monteverdi begynte det på begynnelsen av 1600-tallet å bli vanlig å dele operaene i rekker av handlingsmettede resitativ (rappresentativo = «framstillende») som vekslet med følelsesmettede arier. Da capo-arien nådde sitt høydepunkt under den napolitanske operatradisjonen.
Tidens stjernesangere var kastratsangerne og primadonnaene og for dem var formen midt i blinken, de fikk gjerne to, tre arier i hver opera der da capo-delen gav dem anledning til å briljere med ornamenter og koloraturer.


== Komponister som skrev da capo-arier ==
Alessandro Scarlatti (1660–1725) og andre representanter for napolitansk opera
Antonio Vivaldi (1678–1741)
Johann Sebastian Bach (1685–1750)
Georg Friedrich Händel (1685–1759)
Nicola Porpora (1686–1768)
Johann Adolf Hasse (1699–1783)
Christoph Willibald Gluck (1714–1787)
Georg Philipp Telemann (1681–1767)


== Litteratur ==
Randel, Don Michael, red. (2003) «Aria» i The Harvard Dictionary of Music. Cambridge, MA: Harvard University Press. (Author: "CG".)
Kildeprinsippet

Kildeprinsippet, også kalt opphavsprinsippet, er et rettsprinsipp i skatteretten som innebærer at inntekter skattlegges i det land de opptjenes.


== Se også ==
Globalinntektsprinsippet
Destinasjonsprinsippet


== Referanser ==
The Best Of… The Great American Songbook

The Best Of… The Great American Songbook er Rod Stewarts album fra 2011. Albumets høyeste plasseringer var 42 i Storbritannia og 49 i USA.


== Spor ==
1. Long Ago (and Far Away)
2. Someone to Watch over Me
3. They Can't Take That Away From Me
4. Beyond The Sea
5. You'll Never Know
6. Time After Time
7. I Can't Get Started
8. The Way You Look Tonight
9. Bye Bye Blackbird
10. These Foolish Things
11. But Not For Me
12. What A Wonderful World, duett med Stevie Wonder
13. My Foolish Heart
14. I'll Be Seeing You


== Se også ==
Den store amerikanske sangboka
Long Ago (and Far Away)

«Long Ago (and Far Away)» er en sang fra filmen Cover Girl med Rita Hayworth og Gene Kelly. Musikken er skrevet av Jerome Kern og teksten er av Ira Gershwin. Noteheftet (sheet music) solgte sekshundre tusen eksemplarer på ett år.


== Eksterne lenker ==
(en) Long Ago (and Far Away) på MusicBrainz
Friidrett under Sommer-OL 1908 – 200 meter menn

200 meter for menn var den nest korteste løpdistansen i friidrett under Sommer-OL 1908 i London. Førtitre deltakere fra femten nasjoner deltok i sprintkonkurransen som ble avviklet over tre dager. 21-23. juli 1908. Første dagen var det femten forsøksheat der den beste fra hvert heat gikk videre til semifinalene 22. juli. Finalen ble vunnet av Robert Kerr fra Canada.


== Rekorder ==
Gjeldende rekorder før lekene i 1908:

(*) uoffisielt 220 yard (= 201,17 meter)
(**) rak bane


== Resultater ==


=== Forsøksheat ===
Heat 1

Heat 2

Heat 3

Heat 4

Heat 5

Heat 6

Heat 7

Heat 8

Heat 9

Heat 10

Heat 11

Heat 12

Heat 13

Heat 14

Heat 15


=== Semifinaler ===
Fire semifinaler ble avviklet 22. juli 1908, den beste fra hvert heat gikk videre til finalen.
Semifinale 1

Semifinale 2

Semifinale 3

Semifinale 4 


=== Finale ===


== Kilder ==
Cook, Theodore Andrea (1908). The Fourth Olympiad, Being the Official Report. London: British Olympic Association. 
De Wael, Herman (2001). «Athletics 1908». Herman's Full Olympians. Besøkt 23. juli 2006.  Arkivert 27. september 2006 hos Wayback Machine.
Wudarski, Pawel (1999). «Wyniki Igrzysk Olimpijskich». Arkivert fra originalen 14. juni 2006. Besøkt 23. juli 2006.  Arkivert 16. februar 2009 hos Wayback Machine.
I’ll Be Seeing You

I'll Be Seeing You er en sang fra 1938 med melodi av Sammy Fain og tekst av Irving Kahal. Sangen regnes som en såkalt jazz-klassiker (jazz standard).
Melodiens første fire vers har likhetstrekk med siste sats i Gustav Mahlers tredje symfoni (1896), noe som ble påpekt av  Deryck Cooke i 1970.


== Referanser ==
Bye Bye Blackbird

Bye Bye Blackbird er en sang fra 1926 med melodi av Ray Henderson og tekst av Mort Dixon. Gene Austins opptak  fra 1926 er sangens første.
Tekstens mening er omdiskutert, og noen kommentatorer mener at sangen handler om en prostituert som slutter med sexhandel og reiser hjem til sin mor.Sangen er blitt spilt inn av blant annet Johnny Mathis, Rod Stewart og Paul McCartney.


== Referanser ==
Al Kooper

Al Kooper (født Alan Peter Kuperschmidt; 5. februar 1944) er en amerikansk låtskriver, plateprodusent and musiker fra Brooklyn i New York.
Kooper har spilt på hundrevis av album med artister som Jimi Hendrix, The Who, Alice Cooper, Cream og B. B. King.Det er Al Kooper som spiller orgel på «Like a Rolling Stone» med Bob Dylan i 1965, han spilte også med Dylan på Newport Folk Festival samme år. Han spilte orgel og gitar på Blonde on Blonde i 1966.
Han startet Blood, Sweat & Tears i 1967, men ga seg etter debutalbumet, Child Is Father to the Man, selv om han skrev de fleste sangene.I 1968 ga han ut sitt første album I Stand Alone, og spiller sammen med Stephen Stills og Mike Bloomfield på albumet Super Session. Han spiller gitar med Rolling Stones på Metamorphosis-versjonen av «Memo from Turner» innspilt i 1968, og piano, orgel og valthorn på deres «You Can't Always Get What You Want» fra Let It Bleed i 1969.
Han flyttet til Atlanta i 1972 hvor han oppdaget Lynyrd Skynyrd, og produserte og spilte på deres tre første album, blant dem sangen «Free Bird» i 1973, og slageren «Sweet Home Alabama» fra albumet Second Helping i 1974.
Han har hatt en suksessfull solokarriere siden da, skrevet musikk for film, og har også forelest i musikalsk komposisjon. Han fortsetter å opptre live.


== Referanser ==


== Eksterne lenker ==
(en) Offisielt nettsted 
(en) Al Kooper – kategori av bilder, video eller lyd på Commons 
(en) Al Kooper på Internet Movie Database 
(en) Al Kooper hos The Movie Database 
(en) Al Kooper på Apple Music 
(en) Al Kooper på Discogs 
(en) Al Kooper på MusicBrainz 
(en) Al Kooper på Spotify 
(en) Al Kooper på Songkick 
(en) Al Kooper på AllMusic
Dynastes maya

Dynastes maya er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor (kroppslengde hos hannene 65-90 millimeter), kraftig bille.  Kroppen er sylindrisk, glatt og skinnende, dekkvingene gulgrå bortsett med brune flekker. Pronotum er ofte brunsvart. Beina er svarte. Hannen har et krumt horn på hodet som danner en klype mot et krumt horn, med en gul hårbrem på undersiden, på pronotum. Hornene er en del mindre enn hos de største artene, hornet i pannen har et par tenner i midten, hornet på pronotum er kløvd i spissen. På hver side av pronotum er det en rett pigg.


== Levevis ==
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.


== Utbredelse ==
Arten lever i Mexico, Guatemala og Honduras.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Slekten Dynastes MacLeay, 1819 – åtte arter, Mellom- og Sør-Amerika
Dynastes maya Hardy, 2003


== Kilder ==
University of Nebraska, Generic Guide to New World Scarab Beetles - Dynastes maya [1]


== Eksterne lenker ==
(en) Dynastes maya i Encyclopedia of Life 
(en) Dynastes maya i Global Biodiversity Information Facility 
(en) Dynastes maya hos NCBI 
(en) Dynastes – galleri av bilder, video eller lyd på Wikimedia Commons 
Dynastes maya – detaljert informasjon på Wikispecies
Tripoli internasjonale lufthavn

Tripoli internasjonale lufthavn (IATA: TIP, ICAO: HLLT) er en internasjonal lufthavn som betjener Libyas hovedstad Tripoli. Flyplassen ligger i byen Ben Ghashir, 34 km sør for Tripoli sentrum.


== Flyselskaper og destinasjoner ==


== Eksterne lenker ==
Flyplassinformasjon om HLLT hos World Aero Data
Anders Sandstad

Anders Henriksen Sandstad (1804–1904) var en norsk politiker, lensmann og gårdbruker på Ytterøy. Han var ordfører i Ytterøy herred og stortingsmann for Nordre Trondhjems amt.


== Familie og yrke ==
Anders Sandstads foreldre var Henrik Andersen Westrum og Ingeborg Olsdatter Holing. Han ble født på Holan på Skogn, men året etter overtok faren gården Sandstad på Ytterøy etter sin fetter. Han ble også lensmann. Faren døde i 1813, og moren giftet seg på nytt med den senere stortingsmann Tørris Johnsen Worum. Moren og stefaren fikk seks barn, deriblant den senere lærer, ordfører og stortingsmann Johannes Tørrissen Worum.Anders Sandstad gikk underoffiserskolen og tjenestegjorde i Inderøske kompani i Nordenfjeldske Dragonregiment fra 1822 til 1829, hvorpå han hadde ombudet som lensmann på Ytterøy frem til 1840. Han overtok som gårdbruker på Sandstad etter stefaren i 1826 og giftet seg med Christiane Johanne Møen, datter av regimentsbøssemaker Anders Larsen Møen og hustru Ingeborg Martha Olsdatter Øwre på Ytterøy. De fikk 14 barn; eldstedatteren Ingeborg giftet seg med overstiger ved Ytterøy kobberverk og ordfører John Guldahl og ble mor til sakfører, brukseier og fylkesmann Halvor Bachke Guldahl og svigermor til handelsmann og ordfører John Vigen og til lærer, klokker og ordfører Anton Faanes. Sønnen Henrik Andersen Sandstad ble lærer og gårdbruker. Han stod i spissen for frikirkedannelsen på Ytterøy i 1887. Anders Sandstads søster Agnete Sofie (gift Forberg) var mormor til ordførerne John Vigen og Sofus Vigen, som ble Sandstads grandnevøer.


== Politiske og offentlige verv ==
Sandstad var medlem av Ytterøy herredsstyre i 22 år, medlem av formannskapet i 20 år og ordfører i 15 år; 1840–1843, 1852–1855, 1860–1861 og 1867–1871. Han var også forlikskommissær i mange år og medlem av matrikkelkommisjonen for Namdalen. Sandstad var innvalgt på Stortinget fra Nordre Trondhjems amt 1848–1853 og 1859–1861, og fungerte som vararepresentant i flere perioder. Han var medlem av Stortingets næringskomité 1848–1853 og medlem av Stortingets gasje- og pensjonskomité 1859–1861.Anders Sandstad var høyremann og ble i 1884, nesten 80 år gammel, valgt til formann i Ytterøys grunnlovsforening (høyreforening).


== Æresbevisninger ==
Han ble tildelt Medaljen for borgerdåd i sølv i 1888.


== Referanser ==


== Eksterne lenker ==
(no) Anders Sandstad hos Norsk senter for forskningsdata
Christen Andersen

Christen Andersen (død 1641) var en norsk godseier, rådmann, borgermester, sagbrukseier og kjøpmann i Skien som bl.a. eide Borgestad gård fra 1638. Han var gift med Anne Gundersdatter (død 1692), som etter hans død ble gift for andre gang med Gjert Clausen (Niemand) som dermed ble eier av Borgestad fra ca. 1642.
Christen Andersen var sønn av borgermesteren Anders Christensen og Dorthe Giertsdatter, og var etterkommer av Jørgen von Ansbach. Hans datter Anne Christensdatter var gift med lagmannen Claus Andersen, som også var Christen Andersens nevø. Christen Andersen var dermed morfar til Anne Clausdatter. Han var også morfar til Susanne Morland, som var gift med Hans Paus, som skrev visen Stolt Anne om ektefellens kusine.


== Litteratur ==
Gjerpen bygds historie bd. III
Øystein Rian: Bratsberg på 1600-tallet: stat og samfunn i symbiose og konflikt ISBN 82-00-22519-4 , side 113 og 119.
Ivato lufthavn

Ivato lufthavn (IATA: TNR, ICAO: FMMI) er en flyplass i Madagaskars hovedstad Antananarivo. Ivato er hovedflyplass for Air Madagascar.


== Flyselskaper og destinasjoner ==


== Eksterne lenker ==
Offisielt nettsted 
(en) Ivato Airport – kategori av bilder, video eller lyd på Commons 
Flyplassinformasjon om FMMI hos World Aero Data
Nevlingen

Nevlingen er et vann i Vassfaret på grensen mellom Flå i Viken og Sør-Aurdal i Innlandet. Elven Aurdøla kommer oppstrøms fra Nedre Grunntjern og fortsetter nedstrøms gjennom Skrukkefylla og Aurdalsfjorden.


== Referanser ==
Lilongwe internasjonale lufthavn

Lilongwe internasjonale lufthavn (IATA: LLW, ICAO: FWKI) er en internasjonal lufthavn som betjener Malawis hovedstad Lilongwe. Den er også kjent som Kamuzu internasjonale lufthavn.


== Flyselskaper og destinasjoner ==


== Eksterne lenker ==
Flyplassinformasjon om FWKI hos World Aero Data
Sober

Sober (fra latin, «edru») er et uttrykk som betegner at en person er nøktern eller måteholden, også brukt i betydningen edru, Han var sober nok til å kjøre, dvs. han var edru nok til å kjøre.
Sober kan også bety korrekt eller uklanderlig.


== Referanser ==


== Litteratur ==
Riksmålsordboken, Kunnskapsforlaget, 1991.